**Prijava in vpis na podiplomski doktorski študijski program »biomedicinska tehnologija« na mf um**

**v študijskem letu 2024/2025**

[**PRIJAVNI ROKI**](http://portal.evs.gov.si/prijava/)

Kandidati se za vpis na podiplomski študijski program Biomedicinska tehnologija v študijskem letu 2024/2025 lahko prijavijo v naslednjih **prijavnih rokih**:

**SLOVENCI BREZ SLOVENSKEGA DRŽAVLJANSTVA TER TUJCI – DRŽAVLJANI DRŽAV NEČLANIC EU:**

1. **prijava: od 29. marca do 31. maja 2024.**
2. **prijava:** v kolikor bodo na študijskem programu ostala prosta vpisna mesta in jih bo fakulteta razpisala, se lahko kandidati prijavijo z drugo prijavo, in sicer od 5. julija 2024 do 6. septembra 2024. Kandidati, ki nameravajo svojo prijavo oddati v drugem prijavnem roku, morajo upoštevati, da se vpisni postopek morda ne bo končal pravočasno.

**DRŽAVLJANI REPUBLIKE SLOVENIJE IN DRŽAVLJANI DRŽAV ČLANIC EU:**

1. **prijava:** **od 29. marca do 6. septembra 2024.**
2. **prijava:** V kolikor bodo po zaključenem prijavnem roku ostala nezapolnjena vpisna mesta, jih lahko ponudimo kandidatom v posebnem roku za zapolnitev še prostih vpisnih mest, ki bo trajal od 23. septembra do 24. septembra 2024 do 12. ure (to je tudi rok za oddajo prilog).

Prijava po zgoraj navedenih rokih, ki so določeni z Razpisom za vpis na podiplomske študijske programe UM v študijskem letu 2024/2025, ni mogoča.

Podatek o tem, ali bo študijski program Biomedicinska tehnologija ponujen tudi v drugem roku, bo za Slovence brez slovenskega državljanstva ter za tujce objavljen 3. julija 2024 na spletnih straneh Univerze v Mariboru.

V kolikor bo fakulteta v posebnem roku za zapolnitev še prostih vpisnih mest za državljane Republike Slovenije ter državljane držav članic Evropske unije po zaključenem prijavnem roku razpisala preostala prosta vpisna mesta, bo podatek o tem objavljen 20. septembra 2024 na spletnih straneh Univerze v Mariboru.

Prijavni rok za oddajo prijave za vpis v višji letnik (vpis po merilih za prehode in po postopku za hitrejše napredovanje) in na vzporedni študij je od 1. 9. do 16. 9. 2024.

[**NAČIN PRIJAVE**](http://portal.evs.gov.si/prijava/)

Prijava bo v obeh rokih za Slovence ter državljane držav članic EU in Slovence brez slovenskega državljanstva in tujci, **potekala elektronsko** (*s kvalificiranim digitalnim potrdilom*, *AAI-računom* (račun avtentikacijske in avtorizacijske infrastrukture) ali *uporabniškim imenom in geslom* preko sistema SI-PASS, ki deluje v okviru Državnega centra za storitve zaupanja), in sicer preko **spletnega portala eVŠ**, ki je dosegljiv na naslednji spletni povezavi:

[https://portal.evs.gov.si/prijava/ (slovenski jezik)](http://portal.evs.gov.si/prijava/?locale=sl http://portal.evs.gov.si/prijava/?locale=en)

[https://portal.evs.gov.si/prijava/?lang=en](http://portal.evs.gov.si/prijava/?locale=sl http://portal.evs.gov.si/prijava/?locale=en) (angleški jezik)

Prijava za vpis je pravilno oddana šele takrat, ko kandidat v spletni aplikaciji eVŠ pritisne gumb »POŠLJI«. V primeru, da tega ne stori, se prijava v izbirnem postopku ne upošteva. Kandidat o pravilno oddani prijavi prejme potrdilo na naslov elektronske pošte, naveden na njegovi prijavi, lahko pa na portalu eVŠ tudi sam preveri, če je prijava za vpis uspešno elektronsko poslana.

Kot **pravočasna** se upošteva **prijava**, ki je bila izpolnjena in oddana z elektronskim podpisom (kvalificirano digitalno potrdilo ali AAI-račun) oziroma brez varnega elektronskega podpisa (uporabniško ime in geslo) v eVŠ **do roka**, objavljenega v točkah 2.1 in 2.2 Razpisa za vpis, in sicer:

* **do 31. maja 2024** v okviru prvega prijavnega roka za Slovence brez slovenskega državljanstva in državljane držav nečlanic EU – tujce;
* **do 6. septembra 2024** v okviru prvega prijavnega roka za državljane Republike Slovenije in drugih držav članic EU;
* **do 6. septembra 2024** v okviru drugega prijavnega roka za Slovence brez slovenskega državljanstva in državljane držav nečlanic EU – tujce;
* **do 24. septembra 2024 do 12. ure** v okviru roka za zapolnitev še prostih vpisnih mest.

**DOKAZILA IN ROKI ZA ODDAJO DOKAZIL**

**V prijavno-sprejemnem postopku za študijsko leto 2024/25 prijavitelji vsa k prijavi zahtevana dokazila vlagajo elektronsko preko portala eVŠ.**

Identiteta prijaviteljev se bo preverjala na podlagi EMŠO za državljane Republike Slovenije oziroma na podlagi kopije osebnega dokumenta (za državljane drugih držav članic EU zadostuje osebna izkaznica ali potni list, za državljane držav nečlanic Evropske Unije pa zgolj potni list).

Kot dokazila o izpolnjevanju vpisnih pogojev v prijavno-sprejemnem postopku veljajo skenirani dokumenti ali fotografije izvirnih spričeval in drugih zahtevanih dokumentov.

Seznam prilog, ki jih mora kandidat priložiti prijavi, in rok za oddajo bo kandidatu na voljo že v sami aplikaciji eVŠ.

O objavi zahteve za **dopolnitev prijave** na portalu eVŠ bo kandidat obveščen na naslov elektronske pošte, naveden v prijavi, in z SMS sporočilom na telefonsko številko, če jo bo v prijavi navedel. Navodila za oddajo dokazil o izpolnjevanju vpisnih pogojev so objavljena na: <https://portal.evs.gov.si/navodila-za-oddajo>

Priloge k prijavi za vpis se lahko oddajo hkrati s prijavo za vpis, lahko pa tudi naknadno do roka naveden v spodnji tabeli.

**Roki za posredovanje dokazil k prijavi za vpis na MF UM, študijski program Biomedicinska tehnologija** v prijavno-sprejemnem postopku za štud. leto 2024/25 so sledeči:

|  |  |  |  |
| --- | --- | --- | --- |
| **Prvi prijavni rok za tujce** | **Morebitni drugi prijavni rok za tujce** | **Prvi prijavni rok za SLO&EU** | **Rok za zapolnitev vpisnih mest** |
| 31. 5. 2024 | 6. 9. 2024 | 6. 9. 2024 | 24. 9. 2024 do 12. ure (skladno s splošnimi določili razpisa za vpis je rok za prijavo tudi rok za oddajo dokazil) |

**ŠTEVILO RAZPISANIH MEST V ŠTUD. LETU 2024/2025**

Število razpisanih mest v študijskem letu 2024/2025 na študijskem programu Biomedicinska tehnologija (izredni študij)

|  |  |  |  |  |  |
| --- | --- | --- | --- | --- | --- |
| Članica UM | Ime študijskega programa | Vrsta študijskega programa | Predvideno št. vpisnih mest za državljane R Slovenije in državljane držav članic EU | Predvideno št. vpisnih mest za državljane držav nečlanic EU ter za Slovence brez slovenskega državljanstva | Mesta za vpis v višji letnik (skupaj) |
| **Vpis v 1. letnik** | **Vpis v 1. letnik** |
| Medicinska fakulteta | **Biomedicinska tehnologija** | **3. stopnja** | **35** | **2** | **16** |

**IZBIRNI POSTOPEK**

Skladno z razpisnimi pogoji, bo za ostale diplomante, ki niso s področja medicine (splošna in dentalna medicina), farmacije ali veterinarstva, organiziran **sprejemni izpit** iz naslednjih predmetov: Biokemija, Molekularna biologija, Farmakologija, Biofizika. Natančnejše informacije o izpitu bodo objavljene na spletni strani MF UM - <http://mf.um.si/si/> .

V skladu s splošnimi določili Razpisa za vpis bomo kandidate o izbiri obveščali pisno ali prek informacijskega sistema eVŠ.

**OMEJITEV VPISA**

Če število prijavljenih kandidatov presega število razpisanih vpisnih mest, se šteje, da je sprejeta omejitev vpisa na število razpisanih mest. V tem primeru bodo kandidati izbrani v izbirnem postopku – **izbirni izpit.** Vsebina izbirnega izpita bodo temeljna naravoslovna znanja. Natančnejše informacije o izpitu bodo objavljene na spletni strani MF UM - <http://mf.um.si/si/> .

Informacije o študijskih programih, na katerih bo sprejeta omejitev vpisa po prvi prijavi, bodo dosegljive na spletnih straneh Univerze v Mariboru ([MojaUM](https://moja.um.si/Strani/default.aspx)) , in sicer po zaključeni prvi prijavi:

* **24. junija 2024** po prvem prijavnem roku za Slovence brez slovenskega državljanstva in državljane držav nečlanic EU – tujce;
* **13. septembra 2024** po prvem prijavnem roku za državljane RS in drugih držav članic EU ter po drugem prijavnem roku za Slovence brez slovenskega državljanstva in državljane držav nečlanic EU – tujce;
* **26. septembra 2024** po prijavnem roku za zapolnitev vpisnih mest.

V skladu s splošnimi določili Razpisa za vpis bomo kandidate o izbiri obveščali pisno ali preko informacijskega sistema eVŠ.

Izbira kandidatov bo temeljila na:

* podlagi povprečne ocene študija (15 %),
* ocene diplomske ali magistrske naloge (5 %) in
* uspehe pri izbirnem izpitu (80 %), ki je sestavljen iz pisnega izpita s področja medicine, naravoslovja in tehnike. Kandidat lahko 40 % ocene pisnega izpita nadomesti z oceno dosedanjega znanstvenega in strokovnega dela na področju študijskega programa\*.

\* Glavna merila za znanstveno delo predstavljajo objave, kot so:

* znanstvena monografija
* samostojni znanstveni sestavek v monografiji
* izvirni znanstveni članki v revijah s faktorjem vpliva (JCR) ali v revijah, indeksiranih v podatkovnih zbirkah SCI, SSCI ali A&HCI

Glavna merila za strokovno delo predstavljajo:

* strokovna monografija ali recenzenstvo
* samostojni strokovni sestavek v monografiji
* objavljeni strokovni prispevki na konferencah
* strokovni članki in/ali recenzenstvo teh člankov
* uredništvo monografije ali revije
* druge oblike dokumentirane strokovne dejavnosti

Bibliografske enote morajo točkovati v skladu z Merili za izvolitve v naziv, dosegljiva na <http://www.um.si/projekti/habilitacije/Strani/default.aspx>. Iz navedenih bibliografskih enot lahko zberejo **največ 32 točk.** Vlogi morajo priložiti točkovalnik doseženih točk in fotokopije enot (vrednost bibliografske enote se razporedi na število avtorjev: število točk na delo – ŠTD in število točk na kandidata – ŠTK)

Primer točkovanja:

HUDOVERNIK, Mojca, PAHOR, Dušica. Bulozna keratopatija po operaciji katarakte na Oddelku za očesne bolezni v Mariboru v letih 1988-1998. Zdrav Vestn2000;69(4): 245-248. ŠTD = 2, ŠTK = 1

**VPIS V VIŠJI LETNIK (PO MERILIH ZA PREHODE)**

Na vpisna mesta za vpis v višji letnik se prijavljajo kandidati, ki želijo zaradi različnih razlogov zamenjati podiplomski študijski program Univerze v Mariboru ali drugih visokošolskih zavodov, v katerega so vpisani, ali so bili vpisani, in se vpisati v drug soroden študijski program.

Prijave za vpis v višji letnik obravnava Komisija za študijske zadeve MF UM:

* ob upoštevanju **meril za prehode\*** za študente, ki želijo spremeniti študijske programe, akreditirane po 11. 6. 2004 (bolonjski študijski programi) ali
* v skladu s postopkom za hitrejše napredovanje za kandidate, ki prejšnjega (nebolonjskega) študija niso končali in se želijo vpisati v bolonjski študijski program, in sicer v isti ali nižji letnik, kot so že bili vpisani v prejšnjem študijskem programu, vendar ne v prvi letnik.

Letnik, v katerega se kandidat lahko vpiše, določi Komisija za študijske zadeve MF UM v prijavno-sprejemnem postopku na podlagi priznavanja predhodno pridobljenega znanja, in sicer ne glede na izbrani letnik, ki ga je kandidat označil v prijavi za vpis.

Na vpisna mesta za vpis v višji letnik se lahko prijavljajo vsi kandidati ne glede na državljanstvo.

**\*Merila za prehode med študijskimi programi (MF UM):**

* v drugi ali višji letnik doktorskega študijskega program Biomedicinska tehnologija, 3. stopnja, kadar gre za prenehanje izobraževanja po prvem študijskem programu s področja biomedicine in sorodnih področij in nadaljevanje študija po tem študijskem programu iste stopnje,
* v drugi letnik študijskega programa 3. stopnje Biomedicinska tehnologija se lahko vpiše, kdor je zaključil:
	+ študijski program za pridobitev magisterija znanosti s področja biomedicine in sorodnih področij, sprejet pred 11. 6. 2004 ali
	+ študijski program za pridobitev univerzitetne izobrazbe, sprejet pred 11. 6. 2004, in študijski program za pridobitev specializacije s področja biomedicine in sorodnih področij.

Prehod je mogoč, v kolikor kandidat izpolnjuje naslednje pogoje:

* izpolnjuje pogoje za vpis v prvi letnik (doktorski študijski program Biomedicinska tehnologija, 3. stopnja),
* prehaja s študijskega programa, ki ob zaključku študija zagotavlja pridobitev primerljivih kompetenc oziroma učnih izidov,
* se mu pri prehodu prizna vsaj polovica obveznosti po Evropskem prenosnem kreditnem sistemu (v nadaljevanju: ECTS) iz prvega študijskega programa, ki se nanašajo na obvezne predmete doktorskega študijskega programa Biomedicinska tehnologija, 3. stopnja.

**POSTOPEK PRIZNAVANJA IZOBRAŽEVANJA ZA NAMEN NADALJEVANJA IZOBRAŽEVANJA V RS ZA KANDIDATE S TUJO LISTINO**

Kandidati, ki so predhodno izobraževanje zaključili v tujini, morajo k prijavi predložiti tudi odločbo o nostrifikaciji oziroma odločbo o priznavanju predhodno pridobljene izobrazbe. Več o postopku priznavanja v tujini pridobljene izobraževanja je navedeno v Razpisu za vpis v poglavju 7.

Kandidati, ki že imajo odločbo o priznanju ali nostrifikacijo, ravnajo v skladu z navodili za posredovanje dokazil o izpolnjevanju vpisnih pogojev in odločbe posredujejo skupaj z vsemi dokazili fakultetam, na katere se prijavljajo.

Za kandidate, ki še nimajo odločbe o priznanju tujega izobraževanja, pa velja, da izpolnjen elektronski obrazec za prijavo za vpis na spletnem portalu eVŠ šteje tudi kot vloga za priznanje tujega izobraževanja. Kandidati, ki bodo oddali nepopolno prijavo oziroma vlogo za priznavanje izobraževanja za namen nadaljevanja izobraževanja, bodo individualno dodatno obveščeni o zahtevi in roku za dopolnitev vloge pisno ali elektronsko preko portala eVŠ.

Spričevala, ki so bila izdana v nekdanjih republikah SFRJ pred 25. 6. 1991, so veljavna in niso predmet postopka priznavanja.

Rok za izdajo odločbe o priznanju predhodnega izobraževanja v skladu z Zakonom o vrednotenju in priznavanju izobraževanja (Uradni list RS, št. 87/11, 97/11 – popr. in 109/12) je dva meseca od prejema popolne vloge.

Kandidatu, ki je vlogo za priznavanje oddal pravočasno, vendar ni pričakovati, da bo do 30. septembra 2023 prejel odločbo o priznavanju, svetujemo, da na fakulteto (Komisija za študijske zadeve MF UM) naslovi vlogo za podaljšanje roka za vpis iz upravičenih razlogov (Študij – Navodila in informacije podiplomski – Obrazci – Ostali obrazci - Vloga\_upravičeni razlogi/Vloga\_upravičeni razlogi\_en).

**ŠOLNINA IN PLAČEVANJE STROŠKOV, POVEZANIH S ŠTUDIJEM NA UM**

Šolnina za študij na izrednem podiplomskem študijskem programu Biomedicinska tehnologija v štud. letu 2024/2025 je 4.996 EUR/letnik študija.

Doktorski študent je v primeru izpisa iz študijskega programa tretje stopnje dolžan plačati del šolnine, in sicer:

* 50 % pogodbene šolnine, če se izpiše po 31. 10., vendar najkasneje do 31. 1. tekočega študijskega leta,
* v celoti mora poravnati šolnino, če se izpiše po 1. 2. v tekočem študijskem letu.

Študent je dolžan poravnati vse obveznosti, nastale v zvezi z njegovim študijem, do dneva zaključka študija ali do prejema izpisnice z Univerze v Mariboru.

Več o financiranju podiplomskega študija: <https://moja.um.si/bodoci-studentje/Strani/financiranje-studija.aspx>

**ROK ZA VPIS**

Vpis v podiplomske študijske programe se bo opravil po zaključku posameznega roka, in sicer za prvi prijavni rok:

* najkasneje do 1. julija 2024 za Slovence brez slovenskega državljanstva ter tujce in
* najkasneje do 16. septembra 2024 za državljane Republike Slovenije ter državljane držav članic Evropske unije.

V drugem prijavnem roku se bo vpis v podiplomske študijske programe opravil najkasneje do
30. septembra 2024. Iz upravičenih razlogov na podlagi pisne vloge kandidata, o katerih odloči pristojni organ fakultete, pa se bo vpis izvršil najkasneje do 30. oktobra 2024, ki je zadnji delovni dan pred državnimi prazniki.

**O točnem datumu vpisa bodo sprejeti kandidati obveščeni naknadno.**

Če se študent, prvič vpisani v prvi letnik podiplomskega študijskega programa, izpiše najkasneje do 15. oktobra 2024**, se šteje, da se v ta študijski program ni vpisal.**